સલમાન ખાન પોતાની આગામી ફિલ્મ ‘ટાઈગર જિંદા હૈ’માં જબરદસ્ત એક્શન કરતો જોવા મળવાનો છે. આ રોલ માટે સલમાને ઘણા ખતકનાક સ્ટંટ કર્યા હતા અને ભારે હથિયાર પણ ચલાવ્યા હતાં. ફિલ્મના એક એક્શન સીનમાં સલમાને MG 42 ગન ચલાવી હતી, જેનું વજન લગભગ 25-30 કિલો હતું. આ એક્શન સીન વિશે ડિરેક્ટર અલી અબ્બાસ ઝફરે જણાવ્યુ હતું કે, આ ફાઇટ સીન ફિલ્મનો મહત્ત્વનો ભાગ છે. આ સીન માટે સલમાને 2 દિવસમાં 5000 ગોળીઓ મારી હતી. આ ગન સતત ચાલતી રહેતી હતી, એવામાં સેટ પર અમારે બે બંદૂકો રાખવી પડી હતી. સતત ચાલવાથી ગન ગરમ થઈ જતી હતી, ત્યારે બીજી ગનનો ઉપયોગ કરવો પડતો હતો.